b"\n_START_ARTICLE_\nCamilo Roig Zamora\n_START_SECTION_\nTraject\xc3\xb2ria\n_START_PARAGRAPH_\nJugava a la posici\xc3\xb3 d\xe2\x80\x99extrem per les dues bandes. Comen\xc3\xa7\xc3\xa0 a practicar el futbol a diversos clubs locals, per\xc3\xb2 l'adveniment de la Guerra Civil espanyola atur\xc3\xa0 la seva carrera. L'any 1938 fou enviat al front de Barcelona, on fou acab\xc3\xa0 destinat durant vora un any. En aquest temps jug\xc3\xa0 al reserva del RCD Espanyol, Retornant poc despr\xc3\xa9s a les Illes Can\xc3\xa0ries. Ingress\xc3\xa0 al Price FC, de la seva ciutat natal, des d'on fou fitxat pel Reial Madrid com a professional l'any 1944, despr\xc3\xa9s de veure'l jugar en un torneig local. Davant la manca de possibilitats de jugar a l'equip, nom\xc3\xa9s disput\xc3\xa0 un partit a primera divisi\xc3\xb3 amb el conjunt blanc, fou cedit al C\xc3\xb3rdoba CF la temporada 1946-47. Aquest darrer any, el Gimn\xc3\xa0stic de Tarragona acabava de pujar a Primera, i el seu entrenador, Joan Josep Nogu\xc3\xa9s, deman\xc3\xa0 el seu fitxatge. El Madrid li don\xc3\xa0 la carta de llibertat i ingress\xc3\xa0 al club grana, on romangu\xc3\xa9 fins a la temporada 1956-57, excepte dues temporades, entre 1951 i 1953, en les quals jug\xc3\xa0 al Real Zaragoza. En total jug\xc3\xa0 amb el N\xc3\xa0stic 209 partits, en els quals marc\xc3\xa0 69 gols, dels quals 54 foren a primera divisi\xc3\xb3, amb 14 gols. Al N\xc3\xa0stic compart\xc3\xad davantera amb homes com Taltavull, Peralta, Juanete i Panad\xc3\xa8s. Jug\xc3\xa0 dos partits amb la selecci\xc3\xb3 catalana de futbol entre 1947 i 1948._NEWLINE_El seu germ\xc3\xa0 Francisco Roig Zamora tamb\xc3\xa9 fou un destacat futbolista, jugant for\xc3\xa7a temporades al Celta de Vigo."